Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: Az 1998. évi XXV. törvény az emberi felhasználásra
Paragraph Index: 133

4. Ha kivételes esetekben a kétség továbbra is fennáll és a kérő Fél indokolni tudja különös aggodalmát, a III. Részben felsorolt hatóságaiból egy vagy több szakértőt kijelölhet, hogy vegyenek részt a laboratóriumi vizsgálatban, vagy a Társulási Tanács határozata alapján a Felek hatóságai által közösen lefolytatott vizsgálat ellenőrzésében. Együttműködés Kérésre mindegyik Fél megfigyelőként részt vehet a másik Fél illetékes hatóságai által a vizsgálati létesítményben lefolytatott ellenőrzésben az érintett vizsgálati létesítmény hozzájárulásával, azzal a céllal, hogy a másik Fél folyamatosan tájékozott legyen az ellenőrzési eljárásokról. A Felek bármely Fél ésszerű kérésére átadják egymásnak a vizsgálati létesítmény ellenőrzésére vagy a vizsgálat ellenőrzésére vonatkozó további információikat.

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes